stanford-oval/wikipedia huggingface dataset:
סהרורי (סרט)
עלילת הסרט > "Smooth Criminal"

הסיפור מתחיל כאשר שלושה ילדים (קייטי, שון וזיק) הולכים לפגוש את חברם מייקל ג'קסון. כאשר מייקל יוצא מביתו, הוא שם לב לכוכב נופל ומיד אחר כך מותקף על ידי קבוצת לוחמים בעלי נשק חם.
בשלב זה, הסרט חוזר לרגע המתרחש תקופה מסוימת לפני כן. מייקל וחבריו מבלים ביחד עד שכלבם, סקיפר, הולך לאיבוד. מייקל וקייטי יוצאים לחפש אותו ומגיעים למחבוא של מר ביג, ששמו הוא פרנקי לידאו (ג'ו פשי), סוחר סמים בעל אובססיה לעכבישים שרוצה לגרום לכל העולם להתמכר, החל מהילדים, כדי ליצור אימפריית סמים. לאחר שמציג לעוזריו את תוכניתו, לידאו שם לב לג'קסון וקייטי שהיו שם ושמעו הכל.
הסרט חוזר להווה. מייקל מצליח לחמוק מהיריות בזכות משאלה אותה הביע בעקבות הכוכב הנופל. מר ביג ועוזריו מצליחים לאתר את ג'קסון שוב וללכוד אותו בסמטה, אלא שג'קסון מביע משאלה מכוכב נופל נוסף. ג'קסון הופך לרכב ומצליח שוב להתחמק.
בינתיים, הילדים הולכים למועדון שנות השלושים (Club 30s) בו הם אמורים לפגוש את מייקל, ומגלים שהמקום היה עזוב במשך שנים. מייקל מגיע ונכנס למועדון שבאופן קסום קם לתחייה, בו הוא מבצע את "Smooth Criminal" וגם את "ההישענות כנגד כוח המשיכה", כאשר לוחמיו של ביג מגיעים למקום, האנשים במועדון מגנים על ג'קסון ועוזרים לו לברוח משם. שון וזיק מספרים למייקל שקייטי נחטפה על ידי ביג. מייקל מגיע למחבוא החדש של ביג המאיים להזריק סמים לחבריו של ג'קסון. כוכב נופל ומשאלה נוספת הופכים את ג'קסון לרובוט קרב ענקי המחסל את ביג, מציל את הילדים ועוזב בחזרה לחלל.
עלילת הסרט > "Come Together"

חלק זה מהווה המשך ישיר לחלק הקודם בסרט (Smooth Criminal).
לאחר שג'קסון עוזב אותם, קייטי, שון וזיק מביאים משאלה שהוא יחזור. מייקל חוזר ולוקח אותם בחזרה למועדון אלא שהפעם, כאשר הם נכנסים, הם מגיעים למופע של מייקל. פרנק, המפיק של ג'קסון, מחזיר לילדים את סקיפר (כלבם שאיבדו במהלך "Smooth Criminal") ולוקח אותם לקהל המעריצים במופע.
מייקל עולה לבמה ומבצע בפעם הראשונה (לצד להקתו מסיבוב ההופעות BAD) קאבר לשיר "Come Together" של הביטלס.
עלילת הסרט > "Closing Credits"

הקטע מחולק לשני חלקים:
בחלק הראשון, להקת "Ladysmith Black Mambazo" מבצעת שיר בשם "The Moon Is Walking" על רקע מועדון שנות ה-30 בו מתרחש "Smooth Criminal"
בחלק השני, מוצג הקליפ המקוצר של השיר "Smooth Criminal" כפי שמופיע באלבום "Bad".
עלילת הסרט > שחקנים

מייקל ג'קסון
ג'ו פשי
שון לנון
ברנדון קוונטין אדמס
קלי פארקר
באבלס (השימפנזה)
חלקת גדולי האומה

| --- | --- |

מראה מכיוון מערב על חלקת גדולי האומה
 מידע כללי
 סוג:  מקום קבורה 
 מיקום:  ירושלים 
 מדינה:  ישראל 
 קואורדינטות:  31°46′28″N 35°10′46″E﻿ / ﻿31.77445278°N 35.17946944°E﻿ / 31.77445278; 35.17946944
  (למפת ירושלים מוגדלת) חלקת גדולי האומה(למפת ירושלים רגילה) חלקת גדולי האומה(למפת הרי ירושלים רגילה) חלקת גדולי האומה(למפת הרי ירושלים מוגדלת) חלקת גדולי האומה
 
חלקת גדולי האומה היא חלקת קבורה ממלכתית בהר הרצל שיועדה לקבורת גדולי המנהיגים של מדינת ישראל: נשיאי מדינת ישראל, ראשי הממשלה, יושבי ראש הכנסת ובני ובנות זוגם.
קברם של יצחק רבין ולאה רבין
מיקום

חלקת גדולי האומה ממוקמת בצדו המערבי של הר הרצל. היא סמוכה לרחבת קבר בנימין זאב הרצל, באזור הגובל בבית הקברות הצבאי ובתחילתו של השביל המחבר היורד מהר הרצל אל הכניסה הראשית של יד ושם, בקרבת אנדרטת נצר אחרון וחלקת המעפילים. החלקה מגודרת עם שערים ומאובטחת באמצעות מצלמות כדי למנוע פגיעה בקברים. בצדה הדרומי של החלקה, מעברו השני של השביל המוביל אל רחבת הר הרצל, נמצאת חלקת משפחת ז'בוטינסקי. בקצה המערבי של החלקה נמצאת אנדרטת חללי פעולות האיבה לזכר קורבנות הטרור שנרצחו בארץ.
היסטוריה

ניסיון קודם להקים פנתאון לגדולי האומה לא צלח. מנחם אוסישקין העלה את עצמותיו של יהודה לייב פינסקר ב-1934 למערת ניקנור שבהר הצופים שבירושלים. אוסישקין עצמו נקבר גם הוא שם ב-1941. ניסיון זה נכשל בין השאר מכיוון שבין השנים 1948 ל-1967 הר הצופים היה מובלעת בתוך ירדן.
ראשון הנקברים בחלקת גדולי האומה היה שר האוצר הראשון אליעזר קפלן, שנפטר בשנת 1952 בעת שהיה סגן ראש הממשלה. באותה עת, טרם נקבע מי זכאי להיקבר בחלקה זו והוא למעשה השר היחיד הקבור בחלקה זו. חריג נוסף הוא ראש עיריית ירושלים טדי קולק ורעייתו, שאף לא היה שר.
כיום, הזכאים לקבורה מנויים בהחלטת הממשלה משנת 2004 הקרויה: "חבצלת" - עקרונות לתכנון ולביצוע לוויות ממלכתיות. בשנת 2016 הגיש ח"כ מיקי רוזנטל הצעת חוק המעגנת את תקנות הממשלה כחוק ובנוסף שוללת את הזכאות לקבורה בחלקה למנהיגים שהורשעו בעבירה חמורה (נכון להיום: ראש הממשלה לשעבר, אהוד אולמרט ונשיא המדינה לשעבר, משה קצב), אך ההצעה הורדה מסדר היום על ידי ועדת השרים לענייני חקיקה.
בנובמבר 2018 אישרה הממשלה את הרחבת הר הרצל וכן את שיפוצה והרחבתה של חלקת גדולי האומה, על פי התכנון כל רחבות הקברים יעברו שיקום ושיפוץ, יותקנו מערכות הסברה למבקרים בחלקה ואף תבוצע הנגשה לבעלי מוגבלויות, יקימו רחבת כניסה, מרפסת תצפית ורחבת טקסים. לאור העובדה שנכון לפברואר 2021 נשארו בחלקה מקומות קבורה בודדים התוכנית גם כוללת הכשרת שטח לכ-22 קברים זוגיים.
באוקטובר 2021 השלים אגף משפחות, הנצחה ומורשת ואגף ההנדסה והבינוי במשרד הביטחון את השלב הראשון בפרויקט ההרחבה של המקום.
הקבורים בחלקה

בחלקה קבורים חלק מנשיאי מדינת ישראל, ראשי הממשלה ויושבי ראש הכנסת, וליד קבריהם טמונים, על פי רוב, בני ובנות זוגם.
הנשיא זלמן שזר ורעייתו רחל
הנשיא חיים הרצוג ורעייתו אורה
הנשיא יצחק נבון ורעייתו אופירה
הנשיא וראש הממשלה שמעון פרס
ראש הממשלה לוי אשכול ורעייתו מרים
ראש הממשלה גולדה מאיר
ראש הממשלה יצחק רבין ורעייתו לאה
ראש הממשלה ויושב ראש הכנסת יצחק שמיר ורעייתו שולמית
יושב ראש הכנסת יוסף שפרינצק ורעייתו חנה
יושב ראש הכנסת ישראל ישעיהו-שרעבי ורעייתו רינה
יושב ראש הכנסת מנחם סבידור ורעייתו רעיה
יושב ראש הכנסת יצחק ברמן
יושב ראש הכנסת שלמה הלל ורעייתו תמימה
יושב ראש הכנסת שבח וייס
יושב ראש הכנסת דן תיכון
שר האוצר וסגן ראש הממשלה הראשון אליעזר קפלן ורעייתו דבורה
ראש עיריית ירושלים טדי קולק ורעייתו תמר
נחמה ריבלין, רעייתו של ראובן ריבלין, נשיא מדינת ישראל ויושב ראש הכנסת
זכאים להקבר בחלקה ואינם קבורים בה

על אף הממלכתיות של החלקה, חלק ניכר מהאנשים הזכאים להיקבר בה העדיפו להיקבר במקום אחר:
הנשיא הראשון חיים ויצמן ורעייתו ורה נטמנו באחוזתו של ויצמן במכון ויצמן למדע ברחובות.
הנשיא השני יצחק בן-צבי ורעייתו רחל נטמנו בהר המנוחות.
הנשיא הרביעי אפרים קציר ורעייתו נינה נטמנו בבית העלמין ברחובות.
הנשיא השביעי עזר ויצמן נטמן על פי בקשתו באור עקיבא, בסמוך לקבר בנו, שאול.
ראש הממשלה הראשון דוד בן-גוריון ורעייתו פולה נטמנו בקבר בשדה בוקר.
ראש הממשלה משה שרת ורעייתו ציפורה נטמנו בבית הקברות טרומפלדור בתל אביב.
ראש הממשלה מנחם בגין ורעייתו עליזה נטמנו ליד קברם של עולי הגרדום בבית הקברות בהר הזיתים.
ראש הממשלה אריאל שרון נטמן לצד רעייתו לילי בגבעת הכלניות הסמוכה לביתם שהיה בחוות שקמים.
יושב ראש הכנסת נחום ניר-רפאלקס ורעייתו סבינה נקברו בבית העלמין קריית שאול בתל אביב.
יושב ראש הכנסת קדיש לוז ורעייתו רחל נטמנו בקיבוצם, דגניה ב'.
יושב ראש הכנסת ראובן ברקת ורעייתו מרים קבורים בהר הזיתים, סמוך לקבר אביו הגאון מטבריג.
יושב ראש הכנסת דב שילנסקי ורעייתו רחל נטמנו בחלקת ההורים השכולים בבית העלמין קריית שאול, בקרבת קבר בנם יוסי.
סוניה פרס, רעייתו של ראש הממשלה ונשיא המדינה שמעון פרס, נטמנה בבן שמן. למרות זאת, שמעון פרס עצמו נטמן, על פי בקשתו, בחלקת גדולי האומה.
אסתי וייס, רעייתו של יושב ראש הכנסת שבח וייס, נטמנה בחיפה. למרות זאת, שבח וייס עצמו נטמן בחלקת גדולי האומה.
טטיאנה אדלשטיין, רעייתו של יושב ראש הכנסת יולי אדלשטיין, נטמנה בבית העלמין של גוש עציון.
עיצוב המצבות בחלקה

כל המצבות בחלקת גדולי האומה, למעט מצבת בני הזוג רבין, זהות בגודלן ובצורתן ומורכבות על במה מוגבהת מאבן טבעית שעליה מצבת בזלת שחורה ובצדיה ערוגות פרחים. הקברים סדורים כך שבת זוגו של כל מנהיג קבורה מימינו.
מצבותיהם של בני הזוג לאה ויצחק רבין עוצבו בצורה יוצאת דופן מאבני שיש ובזלת שחורה היוצרים יחד חצי עיגול כאשר ביניהם, במרכז חלקת הקבר, מוצב כן לאש תמיד. הקבר מוקף במצלמות ואמצעי אבטחה על מנת למנוע את חילולו.
חלקות קבר נוספות

בסמוך לקבר הרצל שנמצא בפסגת ההר, מצידו הצפוני, נמצאת חלקת ראשי ההסתדרות הציונית העולמית ומשפחת הרצל ובה קבריהם של נשיאי ההסתדרות הציונית העולמית, בהם דוד וולפסון, נחום סוקולוב, שמחה דיניץ ואריה דולצ'ין. ולצידם קבריהם של משפחת הרצל. בכניסה אל חלקה זו מצויה מרפסת תצפית נוף אל ירושלים.
מדרום לחלקת גדולי האומה, נמצאת חלקת משפחת ז'בוטינסקי שבה קבורים זאב ז'בוטינסקי ורעייתו יוענה וכן בנו ערי ורעייתו אביבה. החלקה צופה אל עבר נוף הרי ירושלים ונמצאים בה מספר אלמנטים המנציחים את פועלו של ז'בוטינסקי- מעין במת נאומים, המייצגת את היותו נואם בחסד עליון, גדר בצורת מנורות - סמל תנועת בית"ר שהוקמה על ידו, שני תרנים לדגלים ונר זיכרון.
הערות שוליים

↑  נוסח החלטת הממשלה
↑   מוטי בסוק, הצעת חוק: נשיא או רה"מ שהורשעו בעבירה חמורה לא ייקברו בחלקת גדולי האומה, באתר TheMarker‏, 28 בינואר 2017
↑  הצעת החוק במאגר החקיקה הלאומי
↑  אריאל כהנא, חלקת גדולי האומה בהר הרצל תשופץ: "תותאם לקהל", באתר ישראל היום, 7 בנובמבר 2018
↑   במשך שנים הם בנו את המדינה, עכשיו המדינה בונה להם על הראש, באתר הארץ, 11 במאי 2020
↑  הושלם השלב הראשון בפרויקט שדרוג והרחבת חלקת גדולי האומה בהר הרצל, באתר ערוץ 7, 17 באוקטובר 2021
↑  בתו של פרס: "אבא אמר שייקבר בחלקת גדולי האומה - ולא בבן שמן", באתר וואלה, 28 בספטמבר 2016
↑  טטיאנה אדלשטיין מובאת למנוחות בבית העלמין של גוש עציון, באתר ערוץ 7, 24 בינואר 2014
קברה של גולדה מאיר
קברו של חיים הרצוג
אבן הסבר
מעבר ח'ייבר

| --- | --- |
מעבר ח'ייבר מצד פקיסטן
מעבר ח'ייבר מצד פקיסטן
 מידע כללי
 סוג הר:  מעבר הרים
 גובה:  1,070 מטר
 מדינה:  אפגניסטן, פקיסטן 
 מיקום:  גבול אפגניסטן אפגניסטן - פקיסטן פקיסטן בצפון פרובינציית ח'ייבר פח'טונח'ווה
 רכס הרים:  סאפד קו
 מסלול ההעפלה הקל:  כביש
 מחבר בין:  אפגניסטן ופקיסטן
 קואורדינטות:  34°6′4″N 71°8′44″E﻿ / ﻿34.10111°N 71.14556°E﻿ / 34.10111; 71.14556
  (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערבימעבר ח'ייבר(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערבימעבר ח'ייבר(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןמעבר ח'ייבר(למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןמעבר ח'ייבר
 
מנהיגים פתאנים וקצין בריטי, קפטן טאקר, במצודה בפתח מעבר ח'ייבר, 1878
מעבר ח'ייבר  (פשטו: د خیبر درہ; אורדו: درۂ خیبر) (גובה: 1,070 מטר) הוא מעבר הרים המחבר בין פקיסטן ואפגניסטן.
מעבר ח'ייבר היה לאורך כל ההיסטוריה האנושית נתיב מסחר חשוב בין פרס ובין הודו והיווה חלק מדרך המשי. המעבר הוא גם נקודה צבאית אסטרטגית שעליה ניטשו קרבות לאורך ההיסטוריה. הנקודה הגבוהה במעבר נמצאת חמישה קילומטרים בתוך פקיסטן בלנדי כותל. המעבר מפלס את דרכו בהר ספיד כוה המהווה שלוחה דרום-מערבית של רכס הינדו-כוש.
היסטוריה

בכמה מגרסאות תאוריית הנדידה ההודו-ארית נטען כי ההודו-ארים נדדו להודו דרך מעבר ח'ייבר. הפלישות דרך המעבר שתועדו בהיסטוריה הן של דריווש הראשון ושל אלכסנדר מוקדון. מאוחר יותר פלשו המוסלמים דרך המעבר להודו והקימו את האימפריה המוגולית ב-1526. הצבא הבריטי פלש לאפגניסטן דרך מעבר ח'ייבר ונלחם באפגניסטן שלוש מלחמות; במלחמה האנגלו-אפגנית הראשונה (1839-1842), ב-1878-1880 וב-1919. ג'ורג' מולסוורת', איש הצבא הבריטי ב-1919, אמר: "כל אבן בח'ייבר נספגה בדם". הסופר רודיארד קיפלינג כינה את המעבר: "חיתוך חרב דרך ההרים".
מצפון למעבר ח'ייבר נמצא אזור שבט המולאגורי ומדרום למעבר נמצא אזור שבט האפרידי של חבל טירה. תושבי המעבר עצמו משתייכים לשבט אפרידי. במשך השנים מאז הגעת הפתאנים לאזורים הסמוכים למעבר התייחסו מטות השבטים הפתאנים, במיוחד האפרידי והשינווארים האפגניים, אל שטח המעבר כנחלתם וגבו מס מהנוסעים שביקשו לעבור בביטחון במעבר. מאחר שגביית המס הייתה מקור ההכנסה העיקרי של השינווארים, ניסיונות של שליטי האזור להפסיק את גביית המס נתקלו בהתנגדות עזה מצד אנשי השבטים.
בשל סיבות אסטרטגיות סללו הבריטים אחרי מלחמת העולם הראשונה, תוך כדי עבודות הנדסיות נרחבות, מסילת ברזל מג'רמוד שליד פשאוור ועד לגבול האפגני, סמוך ללנדי קוטל. המסילה נפתחה לתנועת רכבות ב-1925. במלחמת העולם השנייה הוצבו במעבר שיני דרקון מאחר שהבריטים חששו מפלישה גרמנית להודו.
עימותים נוכחיים

בזמן מלחמת אפגניסטן האחרונה  שימש מעבר ח'ייבר כנתיב אספקה מרכזי לכוחות נאט"ו שבזירה האפגנית של העימות. בהכירם בחשיבות המעבר, ניסו כוחות הטליבאן לחסום אותו בשלהי 2008 ובתחילת 2009 וכך יצרו עימות נוסף, בין הטליבאן ובין השלטונות בפקיסטן.
בפברואר 2009 פוצץ גשר בנתיב המוליך למעבר, 24 קילומטר ממערב לפשאוור. מבצעי הפיצוץ המשוערים הם כוחות המזוהים כתומכים בטליבאן. על אף שפיצוץ הגשר לא גרם לשיבוש חמור במאמץ המלחמתי של כוחות הקואליציה המערביים, הוא הביא כנראה להאצת המאמץ למצוא נתיבי אספקה חלופיים. אם דרך איראן ואם דרך מספר מדינות במרכז אסיה שבהן יעבור הנתיב ויגיע לצפון אפגניסטן.
האזור מוכר כמקום ייצור כלי ירייה מתוצרת פרטית.
מצביאים וצבאות שחצו את מעבר ח'ייבר

כל המפקדים שהנהיגו כוחות שחצו את מעבר ח'ייבר נעו מזרחה במגמה לכבוש חלקים מהודו; רק הכוחות בפיקוד צ'נדרגופטה מאוריה, ג'ורג' פולוק ורנג'יט סינג נעו מערבה בכיוון ההפוך.
כורש
דריווש הראשון
אלכסנדר מוקדון
צ'נדרגופטה מאוריה - מייסד האימפריה המאורית
דמטריוס הראשון מבאקטריה - שליט בממלכה היוונית-באקטרית (אנ')
מחמוד מע'זנה
מוחמד מגור - שליט בשושלת הגורית (אנ')
ג'ינגיס חאן
קוטלוג ח'וואג'ה - שליט בחאנות של צ'אגאטאי
טימור לנג
באבור - האימפריה המוגולית
חומאיון - האימפריה המוגולית
שאה ג'האן - האימפריה המוגולית
נאדר שאה - מייסד השושלת האפשארית
אחמד שאה דוראני - מייסד השושלת הדוראנית (אנ')
ג'ורג' פולוק - מפקד בצבא הבריטי בהודו
רנג'יט סינג - מייסד האימפריה הסיקית
דונלד סטיוארט - מפקד הצבא הבריטי בהודו
הערות שוליים

↑  אוסנה סיירסטאד, מוכר הספרים מקאבול, הוצאת כתר, 2006, עמ' 62
↑  Introducing The Kheyber Pass, אתר לונלי פלנט
↑  Pakistan Briefly Reopens Key NATO Supply Route, אתר הניו יורק טיימס, 2 בינואר 2009
↑    Ben Farmer, ‏Khyber Pass bridge used by Nato is blown up by militants, The Telegraph, 3 February 2009
| --- | --- |
בקרת זהויות :  NLI: 987007554102205171  GND: 4408256-3  LCCN: sh98007954  NDL: 00628338  NKC: ge693218  SUDOC: 137792808  TDVİA: hayber-gecidi  VIAF: 256606067   WorldCat (עם VIAF): 256606067
סמארט 1 (מכונית)

| --- | --- |

דגם הקונספט
 מאפיינים כלליים
 יצרן:  סמארט
 שנות ייצור:  2022 - הווה
 הרכבה:  הרפובליקה העממית של סין הרפובליקה העממית של סין
 חברת אם:  מרצדס-בנץ
 סיווג:  מכונית משפחתית
 מרכב:  קרוסאובר בעלת חמש דלתות
 פלטפורמה:  פלטפורמת SEA
 אורך:  4,270 מ"מ
 רוחב:  1,822 מ"מ
 גובה:  1,636 מ"מ
 משקל:  1,820 ק"ג
 בסיס גלגלים:  2,750 מ"מ
 מפרט טכני
 מנוע:  מנוע חשמלי המספק 268 כ"ס ומומנט של 35 קג"מ
 מהירות מרבית:  180 קמ"ש
 תאוצה:  6.5 שניות (משוער)
 סוללה:  סוללת ליתיום-יון בקיבולת 66 קוט"ש
 טווח נסיעה:  420-440 ק"מ (השערה)
 רמה אוטונומית:  נהיגה אוטונומית ברמה 2 פלוס
סמארט #1 (באנגלית: Smart #1) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סמארט משנת 2022. היא נחשפה ב-7 באפריל 2022. היא הוצגה כקונספט לראשונה בתערוכת הרכב הבינלאומית של גרמניה ב-6 בספטמבר 2021. היא הקרוסאובר החשמלית הראשונה של סמארט.
ה-#1 מציגה טכנולוגיות חדשות, ובעיקר עם שיתוף פעולה מצד סמארט וג'ילי העיצוב החיצוני מעוצב בהשראת מכוניות ג'ילי וסמארט.
מפרט טכני

היא כוללת מנוע חשמלי המספק 268 כ"ס. המהירות המרבית עומדת על 180 קמ"ש. סוללת ליתיום-יון בקיבולת 66 קוט"ש המאפשרת טווח נסיעה חשמלי של בין 420 ל-440 ק"מ.
טעינה מהירה בקיבולת 150 קילוואט מאפשרת טעינה מ-5% ל-80% בתוך כ-30 דקות.
סמארט 1 מצוידת במגוון מערכות בטיחות המאפשרות לה נהיגה אוטונומית ברמה 2 פלוס, זה כולל לדוגמה סיוע אקטיבי להיגוי בעת תמרון חירום, בקרת שיוט אדפטיבית עם שמירה על מרכז הנתיב ועקיפה אוטונומית של רכב איטי, ניטור שטח מת אקטיבי, מערכת חנייה אוטומטית ועוד.
סמארט #1 בראבוס

סמארט #1 בראבוס היא גרסת ביצועים לגרסה הרגילה, היא כוללת עיצוב ספורטיבי ומערכת הנעה חשמלית משופרת, היא נחשפה ב-29 באוגוסט 2022.
לרשות הנהג בורר מצבי הנעה המאפשר לנהג לבחור בין ארבעה מצבים שונים, מצב אקו בו ההנעה היא אחורית בלבד, מצב קומפורט בו ההנעה היא כפולה לפי דרישה, כלומר אחורית עם הצטרפות של המנוע הקדמי לפי הצורך, מצב ספורט בו ההנעה היא קבועה ומצב בראבוס בו ההנעה היא כפולה והמנועים מייצרים 100% מההספק.
היא כוללת מערכת הנעה כפולה הכוללת שתי מנועים חשמליים המספקים יחד 425 כ"ס ומומנט מרבי של 55.3 קג"מ. נתון תאוצה מ-0 ל-100 קמ"ש של 3.9 שניות.
הערות שוליים

↑  smart #1, il SUV elettrico da 30.000 euro per il 2023 [Video], Motor1.com (באיטלקית)
↑  cartube, סמארט נולדת מחדש: סמארט #1 קונספט נחשף - cartube, באתר www.cartube.co.il
↑  Smart Concept #1 Arrives In Munich As Not-So-Small Electric Crossover, Motor1.com (באנגלית)
↑  Smart #1: Elektro-SUV debütiert mit 440 Kilometer Reichweite, Motor1.com (בגרמנית)
↑  cartube, סמארט מספר 1 החשמלי נחשף - קרוסאובר חשמלי אופנתי, באתר cartube
↑  cartube, סמארט #1 בראבוס נחשפת עם 425 כ"ס, באתר cartube
רוברט מורלי

| --- | --- |

רוברט מורלי, 1975
 לידה:  26 במאי 1908 סמליי, וילטשייר, הממלכה המאוחדת של בריטניה הגדולה ואירלנד 
 פטירה:  3 ביוני 1992 (בגיל 84) רדינג, אנגליה, הממלכה המאוחדת 
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 תקופת הפעילות:  1929–1989 (כ־60 שנה) 
 מקום לימודים:  האקדמיה המלכותית לאמנות הדרמה (1928)  קולג' ולינגטון (1924)  קולג' אליזבת 
 צאצאים:  שרידן מורלי 
 מספר צאצאים:  3 
 פרסים והוקרה:  מפקד במסדר האימפריה הבריטית 
 פרופיל ב-IMDb
 
רוברט מורלי בסרט "מארי אנטואנט"
רוברט מורלי (באנגלית: Robert Morley; ‏26 במאי 1908 - 3 ביוני 1992) היה שחקן ומחזאי בריטי, מהשנונים והבולטים שבדורו. פרט לעשרות רבות של תפקידים - על הבמה, בקולנוע ובטלוויזיה - הפך מורלי למעין 'דמות' קלאסית - הג'נטלמן הבריטי היהיר, הנהנתן, רב השנינה, מגוחך-משהו ולעיתים אפילו מרושע קלות.
קריירה

לאחר כמה תפקידים בתיאטרון הבריטי, כולל מן הרפרטואר הקלאסי, גילה הקולנוע את מורלי והוא הפך לאחד השחקנים המבוקשים ביותר - כולל בארצות הברית ובצרפת. בין סרטיו הבולטים : "בו ברומל", "מארי אנטואנט", "מר פיט הצעיר", "הכה את השטן", "המלכה האפריקאית", "הצעירים", "טופקאפי", "המסע", "אמריקה לאן?", "ג'ינגיס חאן", "תשע שעות לראמה", "אנשים מופלאים במכונות מעופפות", "קח אותה, היא שלי", שבע פעמים אישה" ורבים אחרים. מורלי היה אחד הכוכבים גדולי-השכר של הווסט-אנד וזכור לצופי התיאטרון הבריטי משורה של תפקידים - בעיקר בקומדיות, אחדות מהן חיבר בעצמו. הוא אף חיבר דרמות דוגמת "אדווארד בני". במשך שנים היה אף לאחד מהדמויות הבולטות בתוכניות אירוח ושעשוע בטלוויזיה הבריטית. בנו שרידן מורלי (1942–2007) היה עיתונאי נודע ומחבר ספרים על תיאטרון. האוטוביוגרפיה שלו נשאה את השם ההולם - "רוברט מורלי, ג'נטלמן אחראי". בעשור האחרון לחייו זכה לתהילת עולם כפרזנטור של חברת התעופה הבריטית בריטיש איירוייז.
פונסה

פונסה (בספרדית: Ponce, באנגלית מבוטא פונסיי) היא עיר נמל בדרום פוארטו ריקו. היא השנייה בגודלה בפוארטו ריקו אחרי הבירה סן חואן.
היסטוריה

האזור בו העיר נמצאת היה חלק משטח של בני הטאינו.
המתיישבים הספרדים ישבו תחילה הם ישבו על גדול נהר חקגואס, ולאחר מכן עברו לנהר פורטוגס. ב-1670 כבר נבנתה קפלה באזור. ב-17 בספטמבר 1692 נתן קרלוס השני, מלך ספרד את ה"הרשאה המלכותית" שהגדילה את מעמדה של הקפלה לקהילה, ולמעשה הכרה בהתיישבות הקטנה ככפר קטן. מאמינים שלחואן פונסה דה ליאון אי לואייסה, נינו של חואן פונסה דה ליאון, הייתה השפעה חשובה על קבלת ההרשאה. על כן העיר נקראת על שמו.
עד תחילת המאה ה-19 פונסה נותרה כפר כמו הרבה מאוד אחרים בפוארטו ריקו, כשתושביו שורדים מחקלאות בסיסית, גידול בקר והברחה ימית. אך באותה תקופה קרו שלושה אירועים ששינו את פני העיר באופן משמעותי. ראשית, צרפתים רבים נמלטו לאחר מרד העבדים בהאיטי והגיעו לפוארטו ריקו. הצרפתים נמשכו לאזור בגלל הקרקעות השטוחות הרבות, ועם ההון והעבדים שהביאו אתם הצליחו לפתח מאוד את גידול קנה הסוכר באזור. שנית, בעלי אדמות וסוחרים היגרו מכמה ממדינות אמריקה הלטינית. אנשים אלו חיפשו תנאים טובים יותר לאחר שהמדינות מהם באו סבלו מהידרדרות כלכלית ופיצול חברתי עקב מלחמות העצמאות שלהן בעשורים הראשונים של המאה ה-19. שלישית, ב-1815 הוצא צו מלכותי שעודד ספרדים וגם אירופאים אחרים ממדינות ידידותיות לספרד להתיישב בפוארטו ריקו וקובה, בתנאי שהפרוטסטנטים בהם יסכימו להפוך לקתולים ולעבוד בחקלאות. מתיישבים רבים באו עקב כך, וגם אופי אנשי האזור השתנה עקב כך. הכפר גדל עד שב-1877 קיבל מעמד עיר.
עד סוף המאה העיר הפכה למרכז הכלכלי של האי, ואפילו היה לה מטבע משלה. בעת הפלישה האמריקנית לפוארטו ריקו כחלק ממלחמת ארצות הברית–ספרד ב-1898 העיר הייתה בעלת האוכלוסייה הגדולה ביותר באי, והיו בה 22,000 תושבים. העיר הייתה מטרה אסטרטגית חשובה לאמריקאים, בין היתר משום שהיא הייתה מקושרת בקווי טלגרף למקומות אחרים, כך שהיה קשר ישיר מהפיקוד בוושינגטון די. סי. לכוחות בפוארטו ריקו. העיר נכבשה ב-27 ביולי באותה שנה לאחר התנגדות ספרדית קלה.
לאחר המלחמה האמריקאים בחרו לרכז את השלטון המקומי בסן חואן, תוך כדי הזנחת דרום האי ויצירת קיפאון כלכלי בפונסה. המצב הוחמר עוד יותר בגלל מספר סיבות: ראשית, כעבור שנה סופת הוריקן החריבה את האזור. שנית, הוקמו בתי חרושת לסוכר במקומות אחרים באי ועקב כך פחתה החקלאות באזור העיר, וכמו כן עקב המלחמה אבדו השווקים בקובה ובספרד, אשר בעיקר אליהם יוצאה סחורה. עקב כך, במהלך תחילת המאה ה-20 היה ניסיון להחזיר את הפעילות הכלכלית לעיר אשר במהלכו הוקמו בה מספר תעשיות.
ב-21 במרץ 1937 התקיימה בעיר צעדה שקטה שהידרדרה לכדי טבח כשהמושל פקד לירות בהם. כ-19 אנשים נהרגו ולמעלה מ-200 נפצעו קשה.
ב-1985 לפחות 129 בני אדם נהרגו עקב מפולת בוץ בעיר.
כלכלה

העיר הסתמכה בעיקר על גידול קנה סוכר. אולם, בשנות ה-50 של המאה ה-20 הכלכלה פנתה גם לכיוונים אחרים וקיום מתבססת על תעשייה, קמעונאות ותיירות. בנוסף בשנים האחרונות נמל העיר עובר עבודות שדרוג, מה שצפוי לתרום מאוד לכלכלת העיר.
כלכלה > תיירות

הודות לחשיבותה ההיסטורית, בפונסה יש לא מעט מקומות המושכים תיירים. בהתאם לכך נמצאים בעיר מלונות רבים, גם כאלו של חברות בינלאומיות. בעיר גם קיימים מוזיאונים רבים. אחד מסימני העיר הוא קרוסטה דל ויחיה, מגדל בגובה 30 מטרים המשקיף על העיר.
חינוך

בעיר פועלות מספר אוניברסיטאות ומכללות בהם קמפוס של האוניברסיטה הקריבית של פוארטו ריקו, האוניברסיטה הבין-אמריקאית של פוארטו ריקו והאוניברסיטה האפיפיורית הקתולית של פוארטו ריקו.
תחבורה

הודות לחשיבותה הכלכלית, העיר הפכה למרכז תחבורתי באי.
נמל התעופה מרסדיטה נמצא במרחק של כ-5 קילומטרים ממזרח למרכז העיר והוא משרת את פונסה.
ערים תאומות

ספרד סרגוסה, ספרד
ונצואלה קורו, ונצואלה
קרוסטה דל ויחיה (מילולית: "צלב הזקיף"), מסמלי העיר.
מרצדס-מייבאך 6

| --- | --- |

Mercedes-Maybach 6
 מאפיינים כלליים
 נקרא גם:  Mercedes-Maybach Vision 6
 יצרן:  מייבאך
 שנות ייצור:  2016 (מכונת קונספט)
 הרכבה:  גרמניה גרמניה
 חברת אם:  מרצדס-בנץ  דיימלר AG
 פלטפורמה:  Front-engine, four-wheel-drive layout
 אורך:  5,700 מ"מ
 רוחב:  2,100 מ"מ
 גובה:  1,330 מ"מ
 מפרט טכני
 מנוע:  4 מנועים חשמליים המפיקים 738 כ"ס (550 kW) (מקור כוח חשמלי: סוללת ליתיום-יון)
 מהירות מרבית:  249 קמ"ש
 מעצב:  Gorden Wagener
מרצדס-מייבאך 6 (בגרמנית: Mercedes-Maybach 6) היא מכונית קונספט, המוגדרת כמכונית ספורט בתצורת קופה, אשר הוצגה על ידי חטיבת מייבאך, בשיתוף פעולה עם חטיבת מרצדס-בנץ בשנת 2016.
חברת האם של חטיבות "מרצדס-בנץ" ו-"מייבאך" הוא התאגיד הגרמני דיימלר AG שמייצר כלי רכב ועוסק גם בשירותים פיננסיים.
"מרצדס-מייבאך 6" היא מכונית חשמלית, אשר הורכבו בה 4 מנועים חשמליים.
מהדגם יוצרו 2 יחידות בלבד.
"מרצדס-בנץ", "מייבאך", "דיימלר AG"

"מרצדס-בנץ" (בגרמנית: Mercedes-Benz) היא חטיבה בתאגיד דיימלר AG העוסקת בייצור מכוניות יוקרה.
"מַיְבָּאךְ-מוֹטוֹרֶנְבָּאוּ" (בגרמנית: Maybach-Motorenbau GmbH) היא חברה גרמנית לייצור רכבי יוקרה אשר נוסדה בשנת 1909. הייתה במקורה חברת בת של חברת צפלין ונקראה תחילה "Luftfahrzeug-Motorenbau GmbH" ("חברת מנועי ספינות אוויר") עד שנת 1918. עד שנת 2007 המותג נמצא בבעלות התאגיד דיימלר-קרייזלר שמרכזו בשטוטגרט.
דיימלר AG הוא תאגיד גרמני שמייצר כלי רכב ועוסק גם בשירותים פיננסיים. תאגיד דיימלר הוא יצרן כלי הרכב הוותיק ביותר בעולם, וחטיבת המשאיות שלו היא הגדולה בעולם.
תצורות "מרצדס-מייבאך 6"

2 דלתות - קופה
2 דלתות - קבריולה
"מרצדס-מייבאך 6"

4 מנועים חשמליים
מקור כוח חשמלי: סוללת ליתיום-יון
טווח טעינה - 500 ק"מ
מקדם גרר - 0.19
תאוצה בין 0–100 קמ"ש היא 4.0 שניות
תמונות

"מרצדס-מייבאך 6"
"מרצדס-מייבאך 6"
"מרצדס-מייבאך 6"
"מרצדס-מייבאך 6"
"מרצדס-מייבאך 6"
"מרצדס-מייבאך 6"
"מרצדס-מייבאך 6" - קבריולה
"מרצדס-מייבאך 6" - קבריולה, מבט לתא הנהג ולוח מחוונים
"מרצדס-מייבאך 6" - קבריולה
"מרצדס-מייבאך 6" - קבריולה
"מרצדס-מייבאך 6" - קבריולה
הערות שוליים

↑  "מרצדס-מייבאך 6" - מפרט.mercedes-benz.ca/content/canada/mpc/mpc_canada_website
↑  "מרצדס-מייבאך 6 קונספט" topgear.com/car-news/big-reads/new-mercedes-maybach-concept
↑  "מרצדס-מייבאך 6" futurism.com/mercedes-maybach-just-revealed-a-new-luxury-electric-convertible
↑  "מרצדס-מייבאך 6" largus.fr/actualite-automobile/vision-mercedes-maybach-6
↑  דגמי "מייבאך" ranker.com/list/full-list-of-maybach-models
↑  מרצדס - וואלה! רכב
↑  Information on Daimler AG, info.daimler.com
↑  "מרצדס-מייבאך 6 קופה" mercedes-benz.com/en/mercedes-benz/design/ultimate-in-luxury-vision-mercedes-maybach-6
↑  "מרצדס-מייבאך 6 קבריולה" mercedes-benz.com/en/mercedes-benz/design/mercedes-benz-design/concept-cars/vision-mercedes-maybach-6-cabriolet
↑  "מרצדס-מייבאך 6, קבריולה "  automobile-magazine.fr/toute-l-actualite/article/19526-la-mercedes-maybach-vision-6-soffre-un-cabriolet
↑  "מרצדס-מייבאך 6 קבריולה"  carmagazine.co.uk/car-news/motor-shows-events/pebble-beach/2017/vision-mercedes-maybach-6-cabriolet